**Atklātais konkurss**

**“Rīgas aglomerācijas vides trokšņa samazināšanas**  **rīcības plāna pārskatīšana un jauna rīcības plāna izstrāde** **laikposmam no 2017. līdz 2022.gadam”**

**identifikācijas Nr. RD DMV 2016/38**

**Jautājums:** iepazīstoties ar pasūtītāja 2016.gada 10.augusta vēstules Nr. DMV-16-2526-nd un Nr. DMV-16-2528-nd sniegtajām atbildēm par atklāta konkursa “Rīgas aglomerācijas vides trokšņa samazināšanas rīcības plāna pārskatīšana un jauna rīcības plāna izstrāde laikposmam no 2017. līdz 2022.gadam”(identifikācijas Nr. RD DMV 2016/38), lūdzam sniegt skaidrojumu par konkursa nolikumu.

Atklāta konkursa Nolikuma 4.1.5.punks nosāka:

“Pieredzi pretendents apliecina ar informāciju par veiktiem vides trokšņa mērījumiem, kas veikti Vides trokšņu laboratorijā, kas saņēmusi SIA “Standartizācijas, akreditācijas un metroloģijas centrs” Latvijas Nacionālais akreditācijas biroja izsniegtu akreditācijas apliecību testēšanas veikšanai:

* atbilstoši LVS EN ISO/IEC 17025:2005 standarta prasībām nereglamentētajā sfērā: skaņas (gaisā) izolācijas testēšana;
* atbilstoši LVS EN ISO/IEC 17025:2005 standartam un Ministru kabineta noteikumiem reglamentētajā sfērā: vides trokšņa fizikālā testēšana un aprēķināšana;

ne vairāk kā 3 (trijos) iepriekšējos gados.”

 Savā atbildē par konkursa nolikumu Pasūtītājs ir norādījis, ka “…pakalpojuma sniegšanas laikā varētu parādīties nepieciešamība veikt dažus vides trokšņa mērījumus, tai skaitā trokšņa kartes verifikācijas mērījumus, piemēram, ap Rīgas brīvostu, kur VAS “Latvijas dzelzceļš” nesen uzbūvējis prettrokšņa ekrānus. Informācija par veicamo vides trokšņa un skaņas izolācijas testēšanas darbu apjomu, mērījumu veikšanas vietām un pielietojamām metodēm, ja tāda nepieciešamība radīsies, tiks precizēta pakalpojumu sniegšanas laikā.”

Ņemot vērā konkursa nolikumā noteiktās prasības Pretendenta kvalifikācijas apliecināšanai un Pasūtītāja sniegto skaidrojošo informāciju par nepieciešamību veikt vides trokšņa mērījumu un VAS “Latvijas dzelzceļš” uzstādītā prettrokšņa ekrāna skaņas izolācijas testēšanu, lūdzam apliecināt, ka par atbilstošu konkursa nolikuma prasībām tiks uzskatītā pretendenta pieredze vides trokšņa mērījumu veikšanā 3 (trijos) iepriekšējos gados, kas veikti laboratorijā, kas saņēmusi SIA “Standartizācijas, akreditācijas un metroloģijas centrs” Latvijas Nacionālais akreditācijas biroja izsniegtu akreditācijas apliecību testēšanas veikšanai atbilstoši LVS EN ISO/IEC 17025:2005 standarta prasībām:

- nereglamentētājā sfērā: skaņas izolācijas testēšana atbilstoši standartam ISO/IEC 10847:1997, kuru pielieto jebkāda veida prettrokšņa ekrānu skaņas izolācijas testēšanai;

- reglamentētājā sfērā: vides trokšņa testēšanai atbilstoši standartiem LVS ISO/IEC 1996-1:2004 un LVS ISO 1996-2:2008, kurus atbilstoši 2014.gada 7.janvāra LR Ministru kabineta noteikumiem Nr.16 “Trokšņa novērtēšanas un pārvaldības kārtība” pielieto vides trokšņa mērīšanai.

**Atbilde:** var piekrist Pretendenta teiktajam, ka konkrētās akreditētās mērījumu metodes var tik pielīdzinātas tām, kas prasītas specifikācijā, jo:

1. atruna, kādēļ vispār vajadzīgi trokšņa mērījumi, ir tajā, ka dēļ jaunās izbūvētās prettrokšņa sienas brīvostā vajadzētu precizējoši mērījumi, attiecīgi tie būs saistīti ar prettrokšņa sienas efektivitāti – tātad ir nepieciešama arī akreditēta metodika prettrokšņa sienas efektivitātes noteikšanai;

2. pārējiem trokšņa mērījumiem gaisā ir piemērota Nolikuma specifikācijā minētā metode.

Apliecinām, ka par atbilstošu konkursa Nolikuma prasībām tiks uzskatīta pretendenta pieredze vides trokšņa mērījumu veikšanā 3 (trijos) iepriekšējos gados, kas veikti laboratorijā, kas saņēmusi SIA “Standartizācijas, akreditācijas un metroloģijas centrs” Latvijas Nacionālais akreditācijas biroja izsniegtu akreditācijas apliecību testēšanas veikšanai atbilstoši LVS EN ISO/IEC 17025:2005 standarta prasībām:

- nereglamentētājā sfērā: skaņas izolācijas testēšana atbilstoši standartam ISO/IEC 10847:1997, kuru pielieto jebkāda veida prettrokšņa ekrānu skaņas izolācijas testēšanai;

- reglamentētājā sfērā: vides trokšņa testēšanai atbilstoši standartiem LVS ISO/IEC 1996-1:2004 un LVS ISO 1996-2:2008, kurus atbilstoši 2014.gada 7.janvāra LR Ministru kabineta noteikumiem Nr.16 “Trokšņa novērtēšanas un pārvaldības kārtība” pielieto vides trokšņa mērīšanai.